Адмет
Адмет е син на Ферес, царя на Фере в Тесалия в древногръцката митология.

Адмет е участник е в Калидонския лов и похода на аргонавтите. Бил прочут със своето гостоприемство и правосъдие.

Когато Аполон бил наказан да служи една година като смъртен, заради убийството на циклопите, той избрал дома на Адмет и бил негов пастир. Аполон бил толкова впечатлен от неговото почитително отношение, че направил така, че всички негови крави да родят по две телета близнаци. Когато Пелий обещал да даде дъщеря си Алкеста за жена на този, който успее да впрегне заедно в колесница лъв и мечка, Аполон помогнал на Адмет. След това обаче по време на сватбеното жертвоприношение, той забравил да спомене Артемида и сърдитата богиня искала да постави в брачното му ложе змия. Аполон се намесил и успял да ги помири. Аполон помолил мойрите, когато дойде времето му да умре, вместо Адмет да прекъснат нишката на живота на някой друг. Мойрите се съгласили, при условие, че намери някой друг желаещ да умре вместо него. След като родителите му отказали, Алкеста заела неговото място.

Сцената със смъртта е описана в пиесата на Еврипид „Алкеста“. Там Танатос, бога на смъртта, взема Алкеста към подземното царство. След като Алкеста слиза долу, Адмет разбира, че всъщност не иска да живее. Намесва се Херкулес, който е отседнал във Фера по пътя си към Диомед. След като разбира какво се е случило, той влиза в гробницата на Алкеста и се бори с Танатос, докато той не се съгласява да пусне Алкеста и после я извежда от света на сенките. Според друга версия Алкеста била върната на земята от Персефона, която била възмутена от несправедливата ѝ смърт.

Най-прочутият син на Адмет е Евмел, който води войниците от Фере в Троянската война.

Древногръцки герои
Царе на Фере
Митология на Тесалия